JohanHeinsen/ENO huggingface dataset:
Viborger Samler, 1849-09-15
Udenlandske Efterretninger. Storbritannien og Jrland. London, den 8de Septbr. Hs. Majestæts Geheimeraad har decreteret en Bodbøn, der skal oplæses fra alle Prædikestole i Riget i Anledning af Cholera. Lola Montes er med sin Gemal, Hr. Heald, atter indtruffen til London, og Forhandlingerne i hendes Bigami anliggende skulle nu atter optages af Politiretten. 3 pCt. Consols 92 1/2 a 923, danske 3 pCt. Oblig.
Viborger Samler, 1849-09-15
Keiserdømmet Østerrig. Fæstningen Munkacs i Ungarn har den 27de Aug. overgivet sig paa Naade og Unaade til de keiserlige russiske Tropper. En fra Warschau til Wien ankommen russisk Oberst har overbragKeiseren Nøglerne til Fæstningen, hvis Garnison dog kun bestod af 32 Officerer og 329 Soldater. J Fæstningen fandtes 21 Kanoner, 520 Geværer, Munition og Levnetsmidler.
Viborger Samler, 1849-09-15
Den 8de Septbr. vilde man vide i Wien, at et Rygte om et Udfald af Garnisonen i Komorn var usandt. Gen. Nugent har overtaget Commandoen over Cerneringstropperne, og Felttøimester Haynau har erklæret, at Garnisonen i Kommorn skal ubetinget overgive sig paa Naade og Unaade.
Viborger Samler, 1849-09-15
En uhjemlet Skrivelse fra Peterwardein af 2den Septbr. melder, at Peterwardein skulde den 2den Septbr. have opplantet den hvide Fane.
Viborger Samler, 1849-09-15
De nyeste Efterretninger fra Wien af 9de Septbr. melde Gørgens Ankomst til Klagenfurt. – Fra Komorn og Peterwardein manglede endnu tilforladelig Efterretninger.
Viborger Samler, 1849-09-15
J den af sine varme Bade bekjendte Stad Toplitz Bøhmen ere den 7de Septbr. afholdte Conferencer imellen Keiseren af Østerrig, Kongen af Preussen og Kongen af Sachsen. Efterat Conferencerne vare endte, indtraf den 8de Kongen af Preussen og senere Keiseren af Østerrig, til Pillnitz. Kongen og Dronningen af Preussen retournerede den 9de til Berlin. Keiseren af Østerrig ventes den 11te Septbr. tilbage til Wien.
Viborger Samler, 1849-09-15
J Peterwardein skal en Dansk, ved Navn Holland, staae i Spidsen for Rebellerne.
Viborger Samler, 1849-09-15
Frankerig. Pariserefterretninger af 7de September omtale, at det romerske Anliggende er traadt i et nyt Stadium og ind i en Crisis, der tydelig viser Omfanget af de europæiske Forviklinger. Denne, senere ikke stadfæstede Hypothes støtter sig paa et Brev fra Louis Napoleon til sin til Rom sendte Adjutant Edgar Ney. Jndholdet kan ansees som et Slags Manifest og deri anføres de Betingelser, paa hvilke Pavens verdslige Magt ene og alene kan gjen oprettes: almindeligt Amnestie, Forvaltningens Secularisation, Jndførelsen af Code Napoleon og en liberal Regjering. Den 8de Septbr. omtaltes dette Brev i alle de større Pariserkredse, og man talte om Forandringer i Ministeriet, om Gouv. Rostolans Tilbagekaldelse og Organisationen af en ny Alpehær. Men de nyeste Efterretninger fra Paris af 9de Septbr. lyde atter meere fredelige; kun vedvarer endnu Polemiken angaaende Præsidentens Brev, Præsidenten er imidlertid ikke Minister; ingen ansvarlig Minister har contrasigneret hans Brev. Børsen er rolig.
Viborger Samler, 1849-09-15
Tyrkiet. Fra Constantinopel skrives under 29de Aug., at der 2 Dage iforveien var ankommen til Porten en Stafet med den Efterretning, at Kossuth havde overskredet den tyrkiske Grændse og overgivet sig til Flad Effendi, den tyrkiske Commissair i Fyrstendømmerne. De ungarske Hærførere Dembinsky, Mesaros, Desseffsky- og Guyon vare bragte til Widdin.
Viborger Samler, 1849-09-15
Kongeriget Preussen. Berlin. Const. Corresp.,der – efter hvad man paastaaer – erholder Meddelelser fra det pr. Ministerium, siger: Den første Kiendelse af Voldgiftsmanden - den engelske Oberst Hodges – er falden ud imod det preussiske Medlem i Landsforvaltningen i Slesvig - Grev Eulenburg. Kiendelsen lyder: De af den slesvigholstenske Regjering udstedede Papir penge skulle for Eftertiden (fortan, ikke modtages i de slesvigske Kasser. - Grev Eulenburg skal have interesseret sig levende for disse Sedler Gyldighed. (Til de uhjemlede Rygter fra Hertugdømmerne hører maaskee ogsaa det, at baade Grev Eulenburg og Oberst Hodges skulle have anholdt hos deres Regjeringer og Entledigelse fra deres Functioner i Slesvig.)
Viborger Samler, 1849-09-15
Den 7de Septbr. har det andet pr. Kammer antaget med 291 imod 3 (Jungmann, Reichensperger og Chert) Comiteens Jndstillingspuncter Nr. 1 og Nr. 2, hvori det andet Kammer giver sit Samtykke til det under 26de Mai afsluttede 3 Kongeforbund, og erklærer sig beredvillig til at yde Regjeringen sin fuldkomne Understøttelse med Hensyn til den ved dette Forbund i det tydske Forfatningsanliggende betraadte Vei. Med 221 Stemmer imod 73 antoges den 3die Artikel, hvorved Forsamlingen erkjender, at Art. 111 af Forfatningen fra 5te Decbr. f. A. finder Anvendelse paa den Forfatning, som de forbundne Regjeringer ville træffe med den af dem sammenkaldte Rigsdag for den tydske Forbundsstat. Senere ere Paragrapherne indtil § 106 antagne; kun udgik den 105te Paragraph om Octroyeringen.
Viborger Samler, 1849-09-15
Frankfurt. O. P. A. Zeit. meddeler et Udtog af en Skrivelse fra Rigsforstanderen til Frankfurts ældste Borgermester, hvori Erkehertugen udtaler af fuldt Bryst sin Tak for den hjertelige Modtagelse, der ydedes ham ved hans Ankomst til Frankfurt. Denne Modtagelse gav ham et glædeligt Beviis paa, at hans Fraværelse ei har formaaet at formindske Frankfurter=Borgernes Hengivenhed for ham og for det af ham repræsenterede Princip for den tydske Eenhed.
Viborger Samler, 1849-09-15
De nyeste Efterretninger fra Rastatt og Freiburg melde, at Standretterne sammesteds ere endnu i fuld Virksomhed.
Viborger Samler, 1849-09-15
Dr. Harnier er afsendt af Senatet til Berlin for at underhandle om denne Fristats Tilslutning til Tre-Kongeforbundet, dog med Forbehold af den constituerende Forsamlings Samtykke.
Viborger Samler, 1849-09-15
Marineraad Jordan er af Rigsministeriet afsendt til Hanover for at fremme Anliggendet om en midlertidig Overtagelse af den tydske Marine fra Hanovers Side. Derfra skal Jordan begive sig til England for i Marine ministeriets Navn at overtage det for dette Ministeriums Regning byggede Dampskib Cora, der definitivt skal døbes: Den kgl. Ernst August.
Viborger Samler, 1849-09-15
General Jochmus har overtaget Ledelsen af Marine ministeriet.
Viborger Samler, 1849-09-15
Jøvrigt svæver endnu et nigjennemtrængeligt Mørke, over Ordningen af de tydske Anliggender. De saakaldte Conferencer indskrænke sig til diplomatiske Maaltider. Rigsforstanderen har afslaaet en Jndbydelse til en Diner hos Prindsen af Preussen, da Erkehertugens Læge - en Homøopath – har foreskrevet ham en streng Diæt; derimod har Prindsen af Preussen dineret hos Rigsforstanderen.
Viborger Samler, 1849-09-15
Fra Stuttgart skrives, at Staterne Wurtemberg- og Baiern (der nu fornemlig beskyldes for at ville slutte sig til Frankerig, og saaledes forraade Tydsklands Sag) kun i Forening med Østerrig ville underhandle med Preussen. Denne Beslutning er Resultatet af Sammenkomsterne imellem Ministrene Rømer og v. der Pfordten, imellem Rigsforstanderen og Kongen af Würtemberg. Mange troe imidlertid, at der vil indtræde en Ening imellem Østerrig og Preussen, og at Kongressen i Teplitz turde i saa Henseende lede til Resultater af større Vigtighed end Keiseren af Østerrigs Formæling med en sachsisk Prindsesse. – At imidlertid, trods gjensidige Embrassements og søde Ord, Spændingen imellem Rigsforstanderen og Prindsen af Preussen er stor, tør maaskee den Omstændighed bevise, at Rigsforstanderen har sagt til de baierske Officierer, der havde Cour hos ham: "Naar Baiern, og Østerrig holde sammen, behøve de ikke at frygte for Nogen. De baierske Kamre ere aabnede. Alt synes at hentyde paa de Conservatives Overvægt i samme.
Viborger Samler, 1849-09-15
Ogsaa Fristaden Lübeck har sluttet sig til de 3 Kongers Forbund.
Viborger Samler, 1849-09-15
Jndenlandske Efterretninger. General Ryes Jordefærd er bestemt til førstkommende Løverdag Formiddag den 15de Ds. Kl. 10, fra Garnisons Kirke. (Flp.)¬
Viborger Samler, 1849-09-15
J Tirsdags Eftermiddag ankom til Kbhvn, 1ste og 2det Forstærkningsjægercorps samt 2den Forstærkningsbataillon. De bleve modtagne paa samme Maade som de de foregaaende Dage ankomne Tropper, og bleve efter deres Ankomst beværtede i Rosenborg Have. - Espingolerne ankom samme Dag med Dampskibet "Slesvig" fra Assens. (S. Bl.) Den Maade, hvorpaa 2det Jægercorps modtoges i Frederiksborg i Søndags, var noget af det meest Festlige og Hjertelige man kan tænke sig, og kan denne Fest vel ikke i Pragt maale sig med hvad der vistnok er foregaaet i Kjøbenhavn, saa have dog Byens Borgere lagt en Hjertelighed og Kjærlighed for Dagen for deres hjemvendende Brødre, som vistnok vil erkjendes af de brave og tappre Krigere. Hs. Maistæt Kongen reed Tropperne imøde 1/4 Miil udenfor Byen, hvor han modtoges med sand Jubel; Kongen holdt derefter en Tale til Soldaterne, i hvilken han takkede dem for deres Tapperhed og Fædrelandskjærlighed, han takkede dem ikke alene i sit eget, men ogsaa i Fædrelandets Navn, for hvis hellige Sag de havde kæmpet saa hæderligt, med Smerte, savnede han mange brave Krigere som vare faldne paa den mindeværdige 6te Juli, han mindede Soldaterne om, at han saameget mere glædede sig over Corpsets Tapperhed, da han selv havde tjent som Officier i samme Corps og senere havt Commandoen derover. Derefter benaadede Hs. Majestæt flere Soldater med Dannebrogsmændenes Hæderstegn. - Derpaa bevægede Toget sig gjennem den festlig smykkede og blomsterbestrøede By, fra Raadhuuset udførtes en Sang af Sangforeningen; den alderstegne Kriger, General Bardensleth holdt en gribende og hjertelig Tale til Soldaterne og da Generalen i Fædrelandets Navn takkede Soldaterne, blottede Kongen og alle Tilstedeværende Hovederne og Alle havde Taarer i Øinene. Senere indtoges en Frokost, hvorefter Tropperne paa Vogne befordredes til Helsingør. (Bl. Td.)
Viborger Samler, 1849-09-15
Jfølge indhentede Oplysninger befandt sig den 14de Aug. af syge og saarede Krigere paa Lazarethet i Bogense 101, Odense 235, Valdemar=Slot 107, Fjellebro 83, Arre skov 107 og i Kjøbenhavn 561. (Adrs. Av.) Jndsamling til Fordeel for de betrængte Jyder. Vi have allerede anført, at Brutto-Jndtægten ved Markedet i Rosenborg Have udgjorde 43,453 Rbd. 1 Mk. 9 s. Lægges hertil hvad der til Dato desuden er indkommen i Pengebidrag, 15,423 Rbd. 1 Mk. 11 s., saa udgjør det hele Brutto=Beløb 58,876 Rbd. 3 Mk. 4 s. (Berl. Td.)
Viborger Samler, 1849-09-15
Frederiksborg-Skole har for første Gang sluttet sin Af gangs Examen i Overværelse af Dr. Lange. Af de 7 Candidater, som havde indstillet sig til Exammen, erholdt i første Characteer, med Udmærkelse; 4 første, og 2 anden Characteer. (Brl. Td.) Slagelse, den 11te Septbr. J Søndags og i Mandags afholdtes her i Byen en Bazar og Tombola m.m. til Fordeel for de betrængte Jyder og de Saarede og Faldnes Efterladte. Den store Mængde Gjenstande, som vare indleverede hertil, vidnede om den Patriotisme, der besjæler Byen og Omegnen. De Besøgendes Antal kan anslaaes til 1300 og Jndtægten til henved 1500 Rbd., hvortil endnu forventes et Tilskud ved Salg af Lodsedler, til det Ambelotterie, som er sat i Forbindelse med Baza ren, og hvorved 10 større Gjenstande bortspilles efter Tallotteriets Trækning den 2den October d. A. Ved Auctionen over de Gjenstande, som ikke solgtes i Bazaren, blev et stort Kaalhoved udbragt til 7 a 8 Rbd.; en Herre lod opraabe og bortsælge en Havannacigar, som gik i 17 Mk. Auctionen, som begyndte Kl. 8 1/2 om Aftenen og først var forbi efter Kl. 12, endtes med Salget af en Æggesnaps, der indbragte 29 Rbd. 2 Mk. 5 s. (Vests. Av.)
Viborger Samler, 1849-09-15
Faaborg, den 10de Septbr. Enkelte Steder seer man endnu Byg at staae igroe og Ærterne at staae i Blomster, medens de nederste ere saa fuldmodne at de falde af. Hvorledes Kornet vil give i Skjeppen, veed man endnu ikke; men der er en Herrens Velsignelse overalt og der bliver en stor Mængde Foder. Paa Avernakøe er der høstet 1500 Traver Korn mere iaar end ifjor. (Hmp. A.)
Viborger Samler, 1849-09-15
Prof. Hjorts Optræden i den augustenborgske Sag. (see Wegeners Skrift, bliver saa meget mere interessant hedder det i "Dannevirke" som han sikkert allerede tidligere er traadt frem som Part i Striden. Mangfoldige Gisninger have betegnet ham som Navne", den navnløse Forfatter til de bekjendte Breve om det slesvigholstenske Røre. Man saae tydeligt deraf, at Forf. er en Mand, som har været den faldne Hertugs sande, personlige Ven og som havde sagt ham, hvad hver dansk Patriot kunde have at sige ham, – men det var talt for døve Øren. Hertugens Færd kan ene forklares af en brændende Ærgjerrighed. Han maa have haabet, at kunne succedere Frederik den Sjette, og da det Haab glippede ham, saa vilde han dog have Noget at regiere over, hvormeget der end skulde gaae i Løbet for at vinde dette No et Ant Cæsar ant nihil! – Cæsar eller Jngenting! Men at han blev ikke Jngenting. Et Skud af den danske Kongestamme, Brodersønnen af Christian August og Søstersønnen til Frederik den Sjette blev en Forbryder!"
Viborger Samler, 1849-09-15
Pastor Mørck er nu kommen tilbage til sin Menighed i Reisby. (Ribe Av.)
Viborger Samler, 1849-09-15
Haderslev, d. 9de Septbr. Gensdarmerne have med Satrapen Politimester Jensen i Spidsen forladt Haderslev igaar Nat, saa at her nu hersker Stilhed. Den saakaldte Amtmand Bruhn har inat forladt Byen; de Danske mene, at han er undvegen ifølge Klammeri i den slesvig-holsteenske Klub igaar Aftes, hvor han skal være bleven smidt ud. Jeg finder dog dette utroligt. Snarere har hans onde Samvittighed sagt ham, at han ikke var sikker længer i Haderslev efterat alle Gensdarmerne, hans sidste Garde, vare gaaede sydpaa. Det synes at Gensdarmerne ifølge Commissionens Ordre i Flensborg have forladt Haderslev. (Dvk.)
Viborger Samler, 1849-09-15
Amtmand Bruhn i Haderslev var netop beskjeftiget paa sit Contoir med at udstede Circulairer til Amtet, da han overraskedes ved Besøg af (sin Svigerfader) Conferentsraad Johansen, der meldte ham, at Landsregjeringen, havde afsat ham, og at han (Johannsen) kom for atter at overtage sit gamle Embede. Glæden skal være stor blandt de Dansksindede i Byen og paa Landet over denne Forandring. (Kold. Av.)
Viborger Samler, 1849-09-15
Fra Husum meldes, at de 2 Embedsmænd, Davids og Mohrhagen, som af Regjerings-Commissionen vare indsatte istedet for de gjenstridige Slesvig=Holstenere, have maattet forlade Husum paa Grund af hele Borgerskabets og alle Embedsmænds Erklæring, at de ikke vilde lystre dem. Endogsaa Natvægteren har erklæret, at han ikke vilde raabe om Natten, naar dHrr. Davids og Mohrhagen bleve constituerede som Amtmand og Borgermester. Da Grev Eulenburg forlod Staden, fulgtes han af en Skare, der sang "Slesvig=Holstein". (Dvk.)
Viborger Samler, 1849-09-15
Den 6te Septbr. er Grev v. Eulenburg vendt tilbagetil Flensborg, som det hedder fra Husum: uanfægtet af Mængden. - Den 8de er en Afdeling Preussere, 150 Mand stærk, afgaaet til Frederikstadt.
Viborger Samler, 1849-09-15
J en Artikel i "Børsenhalle fra Slesvig af 8de De hedder det, at Udtrykkene i Meddelelserne fra Bestyrelsescommissionen, især hvad Kmhr. Warnstedts Embede angaaer, tydeligt vise, at de af Oprørernes Regjering indsatte og nu afsatte Embedsmænd ikke blive afsatte under Vaabenstilstanden, men for stedse. Jøvrigt ere ogsaa Politimester Jensen, Amtmand Bruhn og Krogh blevne afsatte. Amtmanden er allerede ankommen til Kiel.
Viborger Samler, 1849-09-15
De holstenske Blade melde, at Grev Eulenburg skal have erklæret, at den preussiske Regjering aldrig vil indlade sig paa en Deeling af Slesvig, og at Enden nok blev, at Slesvig blev adskilt fra Holsteen.
Viborger Samler, 1849-09-15
Borgerne i Staden Slesvig have holdt en Forsamling og udstedt en Erklæring, hvori det hedder, at de kun anerkjende Statholderskabet som deres lovlige Regjering og at de ville understøtte og beskytte alle de Embedsmænd, der fast og urokkelig vedblive at kjæmpe for Slesvig=Holstens Ret og Velfærd.
Viborger Samler, 1849-09-15
J Tønning ere nogle Uroligheder forefaldne i Anledning af, at Toldforvalteren dersteds vilde aflevere sin Kasse til Regjerings-Commissionen i Flensborg, hvilket Stadens øvrige Embedsmænd synes at have forhindret ham i.Den slesvigske Departementschef for Finantserne har udstedt følgende Anordning. § 1) Ind- og Udførselen til og fra Danmark er indtil Videre under Iagttagelse af den i sin Tid i denne Henseende anordnede Control fri for Afgifter. De fornødne Attester udstedes ved Udgaaende gjensidig af Toldembedsmændene. § 2) Med Hensyn til Skibsclareringssportler, Lade- og Fyrpengekomme indtil Videre Bestemmelserne i Bilagene E., a. G. og H., til Patentet af 13de Marts 1844 angaaende Taxten for Reiser til og fra Danmark til Anvendelse. § 3) Den ved Bestemmelse af 16de Marts 1849 forbudte Transport af Qvæg, Flesk og Kjød fra Havnene paa Østkysten, samt Udførselen landvært til Danmark tillades herved atter indtil Videre. Regjeringscommissionens Bekjendtgjørelse, hvorved de slesv. holst. Kassebeviser ere satte ud af Kraft for Hertugdommet Slesvigs Vedkommende saalænge indtil en tilfredsstillende Overeenskomst har fundet Sted desangaaende, er dateret d. 9de Septbr. og underskrevet af den engelske Commissair Hodges som Opmand. Fra Rendsborg skrives under 10de Sept. i Nord. fr. Presse: J Løverdags d. 8de, ankom den commanderende General Bonin hertil og inspicerede Garnisonen, men især Arsenalet, Laboratoriet osv. Paa Arsenalet arbeides der uafladeligt i alle Værksteder, saa at vort Artilleri med det Første vil blive betydeligt forstærket. Blandt Militairet troer man almindeligt, at vor Hær, efter Vaabenstilstandens Udløb, atter vil overskride Eideren, for at forjage de i Landet omsværmende danske Gedehamse.
Viborger Samler, 1849-09-15
Fra Altona skrives under 10de Septbr.: Jdag træder en Æresret sammen i Rendsborg, for at bestemme, om de Slesvigholstenere, som i sin Tid have udstedt Reverser til Danmark, endnu fremdeles kunne betragtes som bundne til disse Reverser eller ifølge Vaabenstilstands Conventionen, ifølge hvilken alle politiske Fanger ere frie, kunne betragtes som befriede fra Reverset.
Viborger Samler, 1849-09-15
Fra Kiel skrives under 10de Septbr. i H. Corresp." Dr. Balemann er atter afreist i en Mission fra Statholderskabet til Berlin.
Viborger Samler, 1849-09-15
Viborg. Neppe før har nogen Mand hersteds modtaget en saa smuk og fortjent Hylding som den, der igaar Aftes vistes Hs. Exc. Hr. Generallieutenant v. Bulow, der i disse Dage har gjæstet vor By i et Familiebesøg. For at give Hs. Excellence et talende Beviis paa Anerkjendelsen af hans Dygtighed som Feltherre og paa den Jnteresse, man her nærer for hans Person, – der desværre kort Tid efter det berømte Slag ved Fredericia, hvor hans Snille herligt udfoldede sig, henkastedes paa Sygeleiet og endnu er i en temmelig lidende Tilstand, samledes igaar Aftes i og ved Raadhuset den større Deel af Byens Jndvaanere, saavel Embedsmænd som Borgere, for ved et Fakkeltog at bringe denne Hædersmand deres Hylding. Kl. 8 satte Processionen - hvori saaes over tyve Faner og deriblandt de forskjellige Laugs - sig i Bevægelse til Generalens Bopæl yderst i St. Mogensgade; foran gik et Musikcorps og i Spidsen bares Byens tvende Faner. Ankomne her begav en Deputation, bestaaende af Raadmanden og tvende af Byens Borgere, sig ind i Generalens Logis for paa de Forsamledes Vegne at complimentere Generalen og overrakte Hs. Exc. et smagfuldt indbundet Exemplar af nedenanførte til Festen forfattede Sange, den første af Hr. Adjunct Wolle, den sidste af Hr. Historiemaler C. Hansen fra Kbhavn. Da Hs. Exc. strax derpaa viste sig ved det aabne Vindue, istemmedes følgende Sang: Mel. Vift stolt paa Codans Bølge etc. Thi medens hist de tvivled Vær hilset, kjække Leder Og frygted Ansvars-Kald: Af danske Mænds Bedrift, Der præntes skal i Hjerter, Ak skal vi eller ikke Mindesteen og Skrift, Du raabte høit, vi skal Vær hilset, holde Fører. Da holdt Du Dom paa Palen, Hvor Tydsken Døden fandt: For tappre danske Mænd, Hurra for Generalen, Dit ædle Navn nu hører Blandt Folkets bedste hen. Som saae og slog og vandt hvornæst Formanden for Byens Borgerrepræsentanter, Hr. Landsoverretsassessor Skeel fremtraadte og til Generalen henvendte disse Ord: "Det er blevet mit Hverv at udtale nærværende Forsamlings Følelser for Hr. Generalen.
Viborger Samler, 1849-09-15
Med Glæde og Beundring have vi seet det Mod og den Conduitee, som Deres Excellence lige siden Krigens Begyndelse ved enhver Leilighed har lagt for Dagen, – med Taknemlighed erkjende vi, at De ved Fredericia=Slaget, i hvilket Dispositionen og Anførslen udgik fra Dem, har reddet vort elskede Fædreland; thi havde Udfaldet af Slaget været det modsatte, havde det været den danske Armee, der var bleven tilintetgjort, saaledes som Oprørernes Skarer bleve det, vilde det Værste have været at befrygte for Danmark og navnlig for NørreJylland. – En lignende Bedrift er engang paa andet Sted bleven belønnet dermed, at Fyrsten lod Feltherrens Navn indgrave i en Diamant i sin Krone. - Folket føler tilfulde, hvad det skylder Deres Excellence; – Folket har ingen Kroner, ingen Diamanter, hvori det kan indgrave dets Velgiøreres Navne, men Folket har et Hjerte, og dybt i sit Hjerte har det danske Folk indgravet Navnet Bülow. Held og Lykke følge Deres Excellence paa Deres fremtidige Bane, og skulle engang Uveirskyer leire sig om Deres stille Hjem, skulde Sorger og Bekymringer true Dem og Deres, da sende Gud Dem i Nødens Stund en Frelser, saaledes som De var det for os Alle paa hiin store Dag! Hans Excellence Generallieutenant Bülow leve længe og leve lykkeligt, Hurra!"Et rungende 9 Gange gjentaget Hurra for Generalen paafulgte derefter. Synlig rørt takkede Hs. Exc. i eget og som Repræsentant for Armeen ogsaa i dennes Navn Viborg Jndvaanere for den ydede Hædersbeviisning, og idet han dernæst udtalte Ønsket om at Landet snart maatte erholde en hæderlig og god Fred, tilføiede han: at hvis Kampen atter ad Aare skulde optages, da skulde Fjenden ikkun over hans eller hans tappre Kammeraters Liig komme til at trænge ind i Nørre-Jylland – og endte sluttelig med at udbringe et Længe leve for Kongen og Fødelandet, der istemtes med et 9 Gange gjentaget Hurra af de Tilstedeværende. Nu tonede den anden Sang: Mel. Dengang jeg drog afsted etc. Alt Fienden stolt og kry Alt Fienden stolt og kry Sig nærmed Viborg By Ja sig nærmed Viborg By, Da lød et Tordenbrag, Og det blev atter Dag. Og Morgensolen vilsede med Seir det danske Flag, Bekrandset seer Soldaten igjen sin Fødestavn, Og erigt staaer med Seiren formælet Bülows Navn Derfor med Sang og Spil Vi Bülow hilse vil Hurra, Hurra, Hurra! hvorefter som Afskedshilsen atter for Generalen lød et 9 Gange rungende Hurra. – Processionen drog derpaa gjennem flere af Byens Gader og standsede sluttelig paa Ny torvet, hvor Faklerne kastedes sammen i en Bunke, og omkring den Jldsøile, som herfra opsteg mod Firmamentet, muficeredes og sang man nationale Sange, og jublende Vivatsløde for Dannebroge saavel tillands som tilvands". Der var en egen Høitidelighed udbredt over den hele Festlighed, som seent her vil lade Nogen glemme denne Aften.
Viborger Samler, 1849-09-15
Fra Skive var her igaar en Deputation, for paa denne Byes Vegne at complimentere Generallieutenant v. Bülow, der i nævnte By har tilbragt sin Barndom og nogle af sine Ungdomsaar, men er født i Nordslesvig. Deputationen bestod af Dhrr. Kjunker Willemoes, Procuratorerne Thorup og Øllgaard og Naalemager Tørsleff. Generalen er idag Formiddag afreist herfra til Aarhuus. Et Savn for flere ved Læsningen af Wegeners Skrift om Hertugen af Augustenborgs Forhold til det holstenske Oprør, har Hr. M. Wilnau i Aarhuus afhjulpen ved at have oversat paa dansk og i Trykken udgivet et Udvalg af de vigtigste af de i bemeldte Skrift værende Breve. Prisen pr. Epl. er i Boghandelen 1 Mk.
Viborger Samler, 1849-09-15
Ordensdecorationer. Under 9de Septbr. er Conferentsraad J. A. H. Carstensen, C., allern, benaadet med Dannebrogsmændenes Hæderstegne Under s. D. er det allern, tilladt Amberre W. H. B. Grev af Scheel v. Plessen, C., at anlægge og bære den ham af Hs. Maj. Kongen af Sverrig og Norge tildeelte Decoration som Storkors af Nordstjerneordenen.
Viborger Samler, 1849-09-15
Udnævnelser og Entledigelse. Under 28de August er Consul i Rio Janeiro, L. A. Prytz allern, udnævnt til tillige at være Generalconsul i Brasilien.